stanford-oval/wikipedia huggingface dataset:
Bulbulit
Suvut > Lajit, joilla on oma sukunsa

Filippiinienbulbuli Euptilotus eutilotus
Intianoliivibulbuli Acritillas indica
Keltaposkibulbuli Tricholestes criniger
Kultabulbuli Thapsinillas affinis
Kultasiipibulbuli Hemixos flavala
Lännenkeltabulbuli Calyptocichla serinus
Metsäbulbuli Atimastillas flavicollis
Ohutnokkabulbuli Stelgidillas gracilirostris
Palmubulbuli Thescelocichla leucopleura
Pensasbulbuli Andropadus importunus
Pilkkasiipibulbuli Microtarsus melanoleucos
Pitkänokkabulbuli Setornis criniger
Ruskoselkäbulbuli Poliolophus urostictus
Sepelbulbuli Neolestes torquatus
Täpläbulbuli Ixonotus guttatus
Valkopääbulbuli Cerasophila thompsoni
Kiinanbulbuli Pycnonotus sinensis
Keltakurkkubulbuli Pycnonotus xantholaemus
Pensasbulbuli Andropadus importunus
Idänruskobulbuli Chlorocichla flaviventris
Japaninbulbuli Microscelis amaurotis
Sodankylän kirkonkylä

Sodankylän kirkko.
Vanha kunnantalo ja paloasema
Sodankylän kirkonkylä	5 166 on Sodankylän kunnan keskustaajama.  Vuoden 2023 lopussa taajaman väkiluku oli 4 865, ja sen pinta-ala oli 12,73 neliökilometriä.
Kirkonkylä sijaitsee Kitisen ja Jeesiöjoen välisellä niemellä. Valtatie E63 kulkee sen läpi.
Kirkonkylällä toimii Poikkijoen päiväkoti, Tähtikunnan koulu ja Sodankylän lukio sekä Lapin koulutuskeskus REDUn Sodankylän toimintayksikkö.
Östanå (Sandviken)

| Östanå |
| --- | --- |
 Östanå
 Koordinaatit: 60°37′35″N, 16°48′27″E 
Valtio:   Ruotsi
Lääni:  Gävleborgin lääni
Maakunta:  Gästrikland
Kunta:  Sandviken
Väkiluku (31.12.2023):  208
Östanå on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 208 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Östanå (Sandviken) Wikimedia Commonsissa
Hippa-festivaali

Hippa-festivaali on Joensuussa kansanmusiikkiin painottuva tapahtuma, joka on järjestetty  eri vuodenaikoina vuosina 2007-2015. Järjestäjänä on ollut kulttuuriyhdistys Mahti ry, joka järjesti pitkin vuotta myös Hippa-klubeja.
Kansanmusiikin lisäksi tapahtumassa on kansantanssia, nykytanssia, erilaisia konsertteja, teatteriesityksiä, lasten tapahtumia ja performansseja. Tapahtumapaikkoja ovat muun muassa Pakkahuone, Teatteriravintola, konservatorion sali, ravintola Wanha Jokela, ravintola Hostina Piimälinna, kauppakeskus Iso Myy sekä Taidekeskus Ahjo.
Ensimmäisten vuosien historiaa

Vuoden 2009 Hippa-festivaali järjestettiin 13.-15. helmikuuta 2009. Esiintyjiä ovat muun muassa Timo Väänänen, Sanna Kurki-Suonio, Sari Kaasinen, Rymäkkä, Maanakka, Anna Fält ja Pia Lindy.
Vuoden 2010 festivaali järjestettiin 12.–14. helmikuuta. Konsertit pidettiin kaupungintalon Teatteriravintolassa ja Teatteriklubilla. Esiintyjinä olivat muun muassa Luna Nova, Ville Kangas ja Puuma -yhtye, Jussi Syren and The Groundbreakers ja Turkka & Paalanen.
Vuoden 2011 festivaali siirtyi lokakuuhun ja sen jälkeen järjestettiin Hippa-klubeja eri vuodenaikoina.
Aiheesta muualla

Hippa-festivaali ja Mahti ry[vanhentunut linkki]
Kuolio (Kuusamo)

Kuolio on kylä Kuusamon kaupungissa valtatie 20:n varrella noin 25 kilometrin päästä kaupungin keskustasta lounaaseen Taivalkoskelle päin.
Kylä valittiin vuonna 1993 Kuusamon vuoden kyläksi. Valinnan perusteluissa mainitaan, että kylä on tyypillinen kuusamolainen kylä, joka on rakennettu vaaramaisemaan lähelle vesistöä.
Kylän maisemaa hallitsevat Yli-Kuoliojärven pohjoispuolella oleva Katajavaara sekä mainitun järven lisäksi Kovajärven ja Vääräjärven maisemat. Kuoliojärven nimen alkuosa tulee saamen kielen sanasta guolli (yhdyssanoissa guolle, Guollejavri eli Kuoliojärvi). Guolli merkitsee kalaa. On todennäköistä, että nimen Kuoliojärvelle ovat antaneet alueella asuneet metsäsaamelaiset.
Kylän vanhin asuinpaikka onkin perimätiedon ja tulisijalöydösten perusteella ollut metsäsaamelaisten asuttama Lapinniemi Yli-Kuoliojärven etelärannalla sen länsipäässä. Autioniemessä on myös mahdollisesti sijainnut lappalaisten hautapaikka. Maanselän siidan eli lappalaisyhteisön talvikylä on sijainnut lähistöllä Maaselän Oijusluomalla.
Kylä on Kuusamon eteläosan ylittävän Maaselän eteläreunalla. Alueella sijaitsevat vesistöt purkautuvat monia eri reittejä pitkin Iijoen vesistöön, osaksi Kostojärven kautta. Sijainnista Maaselällä kertoo se, että kylän järvien pinta on noin 14 metriä Kuusamojärven pintaa ylempänä.
Sota-aikana Kuolion kylä oli sotatoimialueen rajana syksystä 1939 alkaen. Kuolion kylässä oli sodan aikana aktiivista Neuvostoliiton desanttien toimintaa. Evakuointivaiheessa kylä oli tärkeä muonitus- ja huoltoetappi. Se oli myös kaikkien Kuusamon kylien väestön kokoamispaikka, josta evakuoitavat kuljetettiin tuleviin sijoittumiskuntiinsa.
Kylällä toiminut ala-aste on lakkautettu.
Minna Suuronen

| Minna Suuronen> Henkilötiedot |
| --- | --- |
Syntynyt: 19. maaliskuuta 1968 (ikä 56) Espoo
Ammatti:  näyttelijä
Puoliso:  Antti Virmavirta (vih. )
Lapset:  3
Aiheesta muualla
IMDb 
Elonet
Minna Suuronen (s. 19. maaliskuuta 1968 Espoo) on suomalainen näyttelijä. Hän tuli tunnetuksi lauantai-iltaisin Yle TV1:llä esitetystä poliittisesta satiirisarjasta Iltalypsystä 31. elokuuta 1996 - 3. kesäkuuta 2000. Hän näytteli elokuvassa Heinähattu ja Vilttitossu. Suuronen voitti parhaan naisnäyttelijän Venla-palkinnon 2004 televisioelokuvasta Arvon veli. Televisio- ja elokuvatöiden ohella hän näyttelee Ryhmäteatterissa.
Ura

Suuronen pääsi Teatterikorkeakouluun vasta viidennellä yrittämällä ja ehti sillä välin käydä Lahden kansanopiston näyttämötaiteen linjan ja toimia Ylioppilasteatterissa. Toimittuaan pari vuotta freelancerina hän sai vuonna 1998 kiinnityksen Ryhmäteatteriin.
Yksityiselämä

Minna Suuronen on naimisissa näyttelijä Antti Virmavirran kanssa. He asuvat maatilalla Vihdissä, ja heillä on kolme tytärtä.
Aiheesta muualla

Suurosen teatterirooleja Ilona-esitystietokannassa, Teatterin tiedotuskeskus
| --- | --- |
Auktoriteettitunnisteet: Henkilöt :  Elonet
Sepp Blatter

| Sepp Blatter |
| --- | --- |
 Sepp Blatter vuonna 2015.
Henkilötiedot
Syntynyt: 10. maaliskuuta 1936 (ikä 88) Visp, Sveitsi
Titteli:  Fifan puheenjohtaja (1998–2015)
Muut tiedot
Järjestö:  Fifa
Edeltäjä:  João Havelange
Seuraaja:  Gianni Infantino
 Nimikirjoitus
Joseph ”Sepp” Blatter (s. 10. maaliskuuta 1936 Visp, Sveitsi) on sveitsiläinen urheiluvaikuttaja, joka toimi 1998–2015 kansainvälisen jalkapalloliitto Fifan puheenjohtajana. Hänet valittiin neljä kertaa jatkokaudelle, mutta vuonna 2015 hän joutui jättämään paikkansa korruptioskandaalin takia. Blatter toimi ennen Fifan puheenjohtajuutta muissa urheilutehtävissä ja myös Fifan pääsihteerinä. Blatterin aikana Fifan talous kasvoi huomattavasti ja jalkapallon MM-kilpailut vietiin ensimmäisen kerran Aasiaan, Afrikkaan, Venäjälle ja arabimaahan. Korruption vuoksi hän joutui syrjään järjestön johdosta ja sai toimintakiellon jalkapallon parissa.
Nuoruus ja uran alku

Blatter syntyi vuonna 1936 Vispin kaupungissa. Hän kävi koulunsa Sionissa ja Saint Mauricessa ja suoritti Lausannen yliopistosta alemman korkeakoulututkinnon kauppa- ja taloustieteissä.
Blatterin ammatillinen ura alkoi Valais’n kantonin matkailulautakunnassa. Hänestä tuli vuonna 1964 Sveitsin jääkiekkoliiton pääsihteeri. Hän teki uraansa urheilujoukkueiden ja yksityisen sektorin pr-toiminnassa. Hän kuului jalkapalloseura Neuchâtel Xamaxin johtokuntaan 1970–1975 ja toimi kellovalmistaja Longinesin urheiluajanoton ja pr-toiminnan johdossa. Sitä kautta Blatter oli mukana vuoden 1972 ja 1976 kesäolympialaisten organisaatiossa.
Fifassa > Ensimmäiset tehtävät

Adidaksen Horst Dassler löysi Blatterin Longinesilta vuonna 1972. Dassler oli keräämässä ympärilleen maailman johtavia urheilujohtajia. Hän otti Blatterin suojelukseensa, ja Fifan puheenjohtaja João Havelange seurasi pian Dasslerin esimerkkiä. Blatter nimettiin 1975 Fifan tekniseksi johtajaksi. Hän johti 1970-luvun puolivälissä Fifan kehitysohjelmia. Blatter toteutti monia Havelangen suunnitelmia, ja tuona aikana aloitettiin jo työ, jonka ansiosta perustettiin omat maailmanmestaruuskilpailut alle 20-vuotiaille, alle 17-vuotiaille, naisille ja futsalille.
Havelange valitsi 1981 Blatterin Fifan pääsihteeriksi kysymättä neuvoa johtoryhmältään. Pääsihteerinä Blatter oli ajamassa vuonna 1994 Fifan yhteistyötä lasten hyväntekeväisyysjärjestö SOS-Lapsikylien kanssa.
Fifassa > Puheenjohtajakausi > Valinta ja ensimmäiset kaudet

Blatter päätti maaliskuun 1998 lopulla asettua Fifan puheenjohtajaehdokkaaksi João Havelangen seuraajaksi. Hänet valittiin useiden järjestöjen ja kaikkien maaosaliittojen tukemana puheenjohtajaksi vuoden 1998 kongressissa. Valinnan jälkeen liikkui huhuja mahdollisista lahjuksista, sillä ennen äänestystä Afrikan edustajien oletettiin äänestävän Blatterin vastustajaa, Lennart Johanssonia.
Blatter voitti 1998 jatkokauden, vaikka 11 Fifan johtoryhmän jäsentä oli nostanut syytteet Blatteria vastaan. Hänen vastaehdokkaansa oli kamerunilainen Issa Hayatou. Blatter sai 195 äänestä 139. Blatter oli luvannut puheenjohtajana tehdä jalkapallosta entistä maailmanlaajuisemman lajin. Nämä lupaukset konkretisoituivat MM-kilpailuissa, jotka pidettiin Etelä-Koreassa ja Japanissa vuonna 2002 ja Etelä-Afrikassa 2010.
Qatarilainen Muhammad ibn Hammam pyrki haastamaan Blatterin vuoden 2011 puheenjohtajaäänestyksessä, mutta hänen ehdokkuutensa vedettiin pois lahjontaepäilysten takia. Blatter valittiinkin kolmannen kerran puheenjohtajaksi. Tällä kertaa hänellä ei ollut ibn Hammamin vetäytymisen takia vastaehdokasta.
Fifassa > Puheenjohtajakausi > Korruptioskandaali ja ero

Blatter valittiin viidennelle kaudelleen toukokuun 2015 lopulla. Hän ilmoitti kuitenkin jo seuraavalla viikolla jättävänsä paikkansa. Blatter ilmoitti kuitenkin jatkavansa puheenjohtajana, kunnes Fifa valitsisi hänelle seuraajan.
Sveitsissä syyttäjänviranomaiset käynnistivät syyskuun lopulla tutkinnat Blatteria vastaan. Häntä epäillään väärinkäytöksistä ja kavalluksesta. Pian tämän jälkeen Fifan suurimpiin sponsoreihin kuuluvat Visa, Coca-Cola Company, McDonald’s ja Anheuser-Busch InBev alkoivat vaatia Blatterin eroa.
Fifa hyllytti lokakuussa Blatterin, varapuheenjohtajan ja Uefan johtajan Michel Platinin sekä pääsihteeri Jérôme Valcken 90 päiväksi. Fifan eettinen komitea määräsi 21. joulukuuta 2015 Blatterille ja Platinille kahdeksan vuoden toimintakiellon kaikessa jalkapallotoiminnassa korruption vuoksi. Perusteluna on Blatterin helmikuussa 2011 Platinille antama 1,8 miljoonan euron suuruinen palkkio, jolle ei löytynyt asiallista perustelua. Molemmat saivat myös sakot. Helmikuussa 2016 Fifa lyhensi molempien toimintakiellon kuuteen vuoteen. Blatter valitti päätöksestä urheilun kansainväliseen vetoomustuomioistuimeen CAS:iin, joka kuitenkin hylkäsi Blatterin valituksen. Maaliskuussa 2021 Fifa jatkoi Blatterin toimintakieltoa kuudella vuodella ja kahdeksalla kuukaudella. Kielto kestää vuoteen 2028 saakka.
Fifassa > Puheenjohtajakausi > Blatterin toiminta ja merkitys

Blatterin puheenjohtajakaudella 1998–2015 Fifa kasvoi yhdeksi maailman tuottoisimmista organisaatioista: vuoden 2014 lopulla sen varallisuus oli noin 1,5 miljardia Yhdysvaltain dollaria. Blatter on ollut viemässä jalkapallon maailmanmestaruuskilpailuja ympäri maailmaa, ja hänen aikanaan järjestettiin ensimmäiset kisat Aasiassa ja Afrikassa. Lisäksi Blatterin aikana myönnettiin ensimmäiset Venäjälle (MM-kilpailut 2018) ja arabimaahan (MM-kilpailut 2022) annetut kisat. Blatter on lisäksi pyrkinyt edistämään naisten jalkapalloa, ja naisten vuoden 2015 MM-kilpailuihin osallistui ensimmäisen kerran 24 joukkuetta.
Blatter oli jo pääsihteerinä ajamassa SOS-Lapsikylien kanssa. Hänen puheenjohtajakaudellaan Fifa sijoitti yli 2 miljardia Yhdysvaltain dollaria erilaisiin kehitysyhteistyöprojekteihin. Blatter oli myös mukana jalkapallon muodossa tukemassa pakolaisleirien ihmisiä. Lisäksi Fifa allekirjoitti hänen kaudellaan Kansainvälisen työjärjestön toimintaohjeet, koska se osallistui lapsityön vastaiseen taisteluun.
Yksityiselämä

Blatter on ollut kolmesti naimisissa. Hänellä on tytär Corinne ensimmäisen vaimonsa Liliane Binerin kanssa. Blatterin toinen vaimo oli häntä 30 vuotta nuorempi Barbara Käser, joka on Blatteria edeltäneen Fifan pääsihteerin Helmut Käserin tytär. Blatter oli Käserin kanssa naimisissa kymmenen vuotta, kunnes hän kiinnostui Ilona Boguskasta, joka oli hänen tyttärensä ystävä. Heidän suhteensa kesti seitsemän vuotta, kunnes hän meni naimisiin Graziella Biancan kanssa. Heidän liittonsa oli lyhytaikainen, ja Blatter palasi yhteen Boguskan kanssa. Vuodesta 2014 Blatter on ollut yhdessä naimisissa olevan Linda Barrasin kanssa.
Aiheesta muualla

Kuvia tai muita tiedostoja aiheesta Sepp Blatter Wikimedia Commonsissa
Sitaatteja aiheesta Sepp Blatter Wikisitaateissa
Observer-lehden artikkeli
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Belgia  Yhdysvallat  Tšekki  Alankomaat  Puola 
Henkilöt:  Deutsche Biographie  DDB 
Muut:  IdRef 
Sepp Blatter Fifan puheenjohtaja João Havelangen kanssa vuonna 1982.
Blatter julkistaa vuonna 2007, että vuoden 2014 MM-kilpailut pidetään Brasiliassa.
Don DeFore

| Don DeFore |
| --- | --- |
 Don DeFore vuonna 1987.
Henkilötiedot
Syntynyt: 25. elokuuta 1917 Cedar Rapids, Iowa, Yhdysvallat
Kuollut: 22. joulukuuta 1993 (76 vuotta) Los Angeles, Kalifornia
Ammatti:  näyttelijä
Aiheesta muualla
IMDb 
Elonet
Don DeFore (25. elokuuta 1917 Cedar Rapids, Iowa – 22. joulukuuta 1993 Los Angeles, Kalifornia) oli yhdysvaltalainen näyttelijä. Hän aloitti näyttelemisen elokuvissa 1937 ja vuotta myöhemmin teatterissa. Hänen elokuviinsa kuuluu muun muassa vuonna 1942 valmistunut Sydämet harhateillä (The Male Animal). Elokuvassa esittämänsä jalkapalloilijan roolin hän oli aikaisemmin näytellyt myös Broadwaylla. DeFore näytteli myös vuonna 1952 tehdyssä uudelleenfilmatisoinnissa Revyytyttö koulunpenkillä, mutta tuolloin isommassa roolissa.
Televisiossa hän näytteli 1952–1958 ”Thorny” Thornberrya komediasarjassa The Adventures of Ozzie and Harriet. Vuosina 1961–1965 hänellä oli rooli George Baxterina televisiosarjassa Hazel. DeFore on saanut tähden Hollywood Walk of Famelle.
Ralph Erskine

Ralph ja puoliso Ruth Erskine (1957)
Tom Collins House, osa Bykerin muuria
Ralph Erskine (24. helmikuuta 1914 – 16. maaliskuuta 2005) oli brittiläissyntyinen arkkitehti, joka eli suurimman osan elämästään Ruotsissa.
Erskine vietti lapsuutensa Mill Hillissä, Lontoon pohjoisosassa. Hänen vanhempansa olivat Fabian Societyn sosialisteja. Isä oli skotlantilainen presbyteeri, mutta Ralph lähetettiin silti kveekarien kouluun. Vaikka Erskine oli leimallisesti itsenäinen ihminen, hän noudatti kasvuvuosinaan omaksumiaan periaatteita koko elämänsä ajan.
Erskine opiskeli arkkitehtuuria Lontoossa, ja työskenteli valmistuttuaan Welwynin puutarhakaupunkia suunnitelleessa projektissa. Ennen toista maailmansotaa hän muutti Ruotsiin. Erskine halusi oppia lisää ruotsalaisen muotoilun ja arkkitehtuurin funktionalismista. Häntä houkutti myös ruotsalaisen yhteiskunnan ajattelutapa, ja arkkitehtuurin, muotoilun ja sosiaalisen vastuunkantamisen läheinen yhteys.
Erskine työskenteli useiden innovatiivisten laajojen hankkeiden parissa sekä Ruotsissa että Englannissa. Hän suunnitteli rakennuksia Tukholman ja Cambridgen yliopistoille. Yksi tunnetuimmista töistä on Bykerin muuri, 620 asunnon kerrostaloryhmä Newcastle upon Tynessä, jonka Erskine suunnitteli 1973-1978.
Suomessa Erskine muistetaan 1980-luvulla rakennetun Helsingin Malminkartanon keskustakorttelin suunnittelijana.
Ralph Erskinen suunnittelemia rakennuksia

Lådan ("laatikko"), Erskinen ensimmäinen Tukholman eteläpuolelle suunnittelema talo, rakennettu  1941–42, jälleenrakennettu 1989 Lovönin saarella.
Terassitaloja Gyttorpissa, Ruotsissa 1945–1955.
Ortdrivaren-korttelin rakennuksia Kirunassa Ruotsissa, 1961.
Aiheesta muualla

Kuvia tai muita tiedostoja aiheesta Ralph Erskine Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Japani  Tšekki  Australia  Alankomaat  Puola 
Taiteenala:  ADK  KulturNav  RKD Artists  ULAN 
Henkilöt:  Deutsche Biographie  DDB  Structurae  Trove 
Muut:  IdRef
Lepomassa

Lepomassa kuvaa kappaleen massaenergiaa, silloin kun kappale on levossa. Toisin sanoen lepomassa on sama kuin massa. Lepomassan lisäksi suppeassa suhteellisuusteoriassa voidaan määritellä liikemassa eli hidas massa, joka riippuu kappaleen nopeudesta ja kuvaa sen hitautta.
Termejä lepomassa ja liikemassa käytetään lähinnä yleistajuisessa kirjallisuudessa. Sen sijaan fysiikan tutkimuksessa ne eivät ole yleisesti käytössä. Lepomassa pysyy vakiona, vaikka kappale liikkuisi. Termi liikemassa sen sijaan sisältää kappaleen (lepo)massan ja liike-energian, eli se antaa virheellisesti ymmärtää, että kappaleen massa riippuisi liikkeestä. Suure massa kuitenkin tarkoittaa kappaleen liikkeestä riippumatonta ominaisuutta (eli lepomassaa). Siten termit liikemassa ja lepomassa ovat harhaanjohtavia ja tarpeettomia.
Kaakkois-Norjan yliopisto

| Kaakkois-Norjan yliopisto> Universitetet i Sørøst-Norge |
| --- | --- |
  
 Ringeriken kampus
Perustettu:  2018
Tyyppi:  julkinen
Rehtori:  Petter Aasen
Henkilökunta:  n. 1 600
Opiskelijoita:  n. 18 000
Sijainti:  Horten,  Norja
Osoite:  https://www.usn.no/
Kampus:  Horten, Drammen, Kongsberg, Ringerike, Bø, Notodden, Porsgrunn, Rauland
Kaakkois-Norjan yliopisto (norj. Universitetet i Sørøst-Norge, lyh. USN) on norjalainen valtiollinen yliopisto, joka perustettiin vuonna 2018, kun Kaakkois-Norjan korkeakoulu muutettiin yliopistoksi. Yliopistossa on noin 18 000 opiskelijaa ja 1 600 työntekijää kahdeksalla kampuksella.
Tiedekunnat

Humanististiset aineet, urheilu ja pedagogiikka
Terveys- ja sosiaalitieteet
Teknologia, luonnontieteet ja merenkulku
Kauppakorkeakoulu
Kuvia

Yliopiston ensimmäinen väitöstilaisuus kesäkuussa 2018.
Musiikinopiskelijoita esiintymässä Hortenin kampuksella.
Simulaatioharjoitus lääketieteellisessä tiedekunnassa.
Hortenin kampus.
Aiheesta muualla

Kuvia tai muita tiedostoja aiheesta Kaakkois-Norjan yliopisto Wikimedia Commonsissa
Yliopiston verkkosivut (norjaksi), (englanniksi)
Norjan valtiolliset yliopistot ja korkeakoulut
| --- | --- |
Yliopistot:  Agderin yliopisto  Bergenin yliopisto  Innlandetin yliopisto  Kaakkois-Norjan yliopisto  Norjan teknis-luonnontieteellinen yliopisto  Norjan ympäristötieteen ja biologian yliopisto  Oslon yliopisto  Stavangerin yliopisto  Tromssan yliopisto 
Valtiolliset erityiskorkeakoulut:  Norjan eläinlääketieteellinen korkeakoulu  Norjan kauppakorkeakoulu  Norjan liikuntatieteellinen yliopisto  Norjan poliisiammattikorkeakoulu  Norjan valtiollinen musiikkikorkeakoulu  Oslon arkkitehtuuri- ja designkorkeakoulu  Vapaa teologinen tiedekunta 
Alueelliset valtionkorkeakoulut:  Akershusin valtionkorkeakoulu  Bodøn valtionkorkeakoulu  Buskerudin valtionkorkeakoulu  Etelä-Trøndelagin valtionkorkeakoulu  Finnmarkin valtionkorkeakoulu  Gjøvikin valtionkorkeakoulu  Harstadin valtionkorkeakoulu  Molden valtionkorkeakoulu  Narvikin valtionkorkeakoulu  Nesnan valtionkorkeakoulu  Oslon valtionkorkeakoulu  Pohjois-Trøndelagin valtionkorkeakoulu  Saamelainen korkeakoulu  Tromssan valtionkorkeakoulu  Vestlandetin korkeakoulu  Voldan korkeakoulu  Ålesundin valtionkorkeakoulu  Østfoldin valtionkorkeakoulu 
Valtion taidekorkeakoulut:  Bergenin taidekorkeakoulu  Oslon taidekorkeakoulu 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa
Matthew Bomer

| Matthew Bomer |
| --- | --- |
 Matthew Bomer San Diegon Comic-Conissa 2015.
Henkilötiedot
Koko nimi:  Matthew Staton Bomer
Syntynyt: 11. lokakuuta 1977 (ikä 47) Webster Groves, Missouri, Yhdysvallat
Ammatti:  näyttelijä
Näyttelijä
Taiteilijanimet:  Matt Bomer
Aktiivisena:  2001–
Merkittävät roolit:  Guiding Light Teksasin moottorisahamurhaaja – pahan alku Kovat kaulassa In Time
Aiheesta muualla
IMDb 
Matthew Staton ”Matt” Bomer (s. 11. lokakuuta 1977 Webster Groves, Missouri) on yhdysvaltalainen elokuva-, teatteri- ja televisionäyttelijä.
Vuodesta 2009 alkaen Bomer on esittänyt huijari Neal Caffreyta USA Networkin televisiosarjassa Kovat kaulassa. Aikaisemmin Bomer esitti Bryce Larkin -nimistä sivuhahmoa NBC:n televisiosarjassa Chuck.
Nuoruus

Matt Bomer syntyi Springissä, Texasissa Sissi ja John Bomerin lapsena. Bomer kävi Klein High School -koulua. Uransa alkuaikoina Bomer näytteli Houstonin Alley-teatterissa.
Vuonna 2001 Bomer valmistui Carnegie Mellon -yliopistosta Pittsburghista, Pennsylvaniasta pääaineenaan taiteet.
Ura

Valmistuttuaan Carnegie Mellon -yliopiston draamakoulusta vuonna 2000 Bomer muutti New Yorkiin ja työskenteli teatterissa, kunnes hänet valittiin näyttelemään Ian Kiplingia televisiosarjaan All My Children. Vuosina 2001–2003 Bomer esitti Ben Readea saippuasarjassa Guiding Light.
Vuodesta 2003 vuoteen 2004 Bomer esitti Lucia, Trun (Eliza Dushku) ihastusta sarjassa Pelastaja.
Bomer esiintyi televisiosarjassa North Shore (2004–2005) sekä  elokuvassa Flightplan (2005) yhdessä Jodie Fosterin kanssa.
Kauhuelokuvassa Teksasin moottorisahamurhaaja – pahan alku (2006) Bomer esittää Ericiä, Vietnamin sodan veteraania, joka joutuu veljensä, tämän tyttöystävän ja oman tyttöystävänsä tavoin moottorisahamurhaajaan surmaamaksi. Vuonna 2007 Bomer näytteli lyhytikäisessä televisiosarjassa Traveler sekä toiminta-komediasarjassa Chuck vuoteen 2009 saakka.
23. lokakuuta 2009 alkoi Bomerin tähdittämä sarja Kovat kaulassa, joka kertoo fiktiivisestä Neal Caffrey -nimisestä huijarista.
Yksityiselämä

Bomer on läheinen high school -luokkatoveriensa Lee Pacen ja Lynn Collinsin kanssa.
Vuonna 2010 Bomer totesi Details-lehden kysymykseen seksuaalisesta identiteetistään: ”En välitä siitä ollenkaan. Olen täysin onnellinen ja tyytyväinen henkilökohtaiseen elämääni.” Hän myös kieltäytyi kommentoimasta aihetta enempää sanoen: ”Harteillani on televisioyhtiö ja televisiosarja”, viitaten sarjaan Kovat kaulassa.
18. maaliskuuta 2011 Bomer kertoi Today-ohjelmassa olevansa kolmen lapsen isä. Bomerin pojat ovat nimiltään Kit, Walker ja Henry.
Matt Bomerin kuultiin kiittävän aviomiestään Simon Hallsia Steve Chase Humanitarian Awards -gaalassa helmikuussa 2012. Heidän kolme poikaansa ovat sijaissynnyttäjältä.
Huhtikuussa 2014 Bomer kertoi olleensa avioliitossa miehensä kanssa vuodesta 2011 lähtien.
Bomerin huhuttiin esittävän miespääosaa Fifty Shades of Grey -romaanien filmatisoinnissa. Kirjailija Bret Easton Ellis kommentoi huhuja Twitter-päivityksessään sanoen, ettei Bomer olisi uskottava pääosan esittäjäksi homoseksuaalisuutensa takia.